jkorsvik/nowiki_second_scrape_merged huggingface dataset:
Jens Schow Fabricius

Jens Schow Fabricius (født 3. mars 1758 i Larvik, død 6. april 1841 i Porsgrunn) var en norsk admiral og eidsvollsmann.
Fabricius ble elev ved Søe Cadet Academiet (nåværende Søværnets Officersskole) i København da han var 11 år. Han ble løytnant i 1779 og steg jevnt i gradene til han nådde viseadmirals rang i 1821.
Han var ekvipasjemester ved Det Kongelige Octroyerede Danske Asiatiske Kompagni, fra 1781 til 1787, så ekvipasjemester ved Fredriksvern verft 1789–93. De følgende år var han på flere tokt, etter hvert som skipssjef. Fra 1801 hadde han kommandoen over Fredriksvern og den norske roflotiljen. Ved krigsutbruddet i 1807 ble han medlem av kommisjonen for Norges sjøforsvar. Hans bolig frem til 1814 var Kommandantboligen i Fredriksvern, som fortsatt er bevart. Kommandantboligen ble fredet i 2011 av Riksantikvaren sammen med øvrige bygninger på Fredriksvern verft.
Han søkte avskjed av helsegrunner i 1809, men dette ble avslått.
12. april 1814 utnevnte Christian Frederik Fabricius til sjef for det nyopprettede sjøkrigskommisariatet. Han var rett før blitt valgt til en av marinens (Sjødefensionen) fire representanter til Riksforsamlingen på Eidsvoll. Han tilhørte selvstendighetsgruppen, men sørget for hele tiden å ha et godt forhold til alle delegatene. En kort periode var han president for forsamlingen. På Riksforsamlingens siste dag 20. mai var det han som i forsoningens ånd tok til orde for å danne en «Broderkjæde» med de kjente ord: Enige og tro inntil Dovre faller.
Både før og etter inngåelsen av unionen med Sverige bistod Fabricius statsrådet ved viktige anledninger. Han bidrog sterkt i forhandlingene som førte til at Norge kunne beholde sin flåte mot en mindre erstatning til Danmark.
Han hadde stadig ledende stillinger innen Marinen, og fra november 1817 til desember 1818 var han konstituert som sjef for Marinedepartementet. Hans siste hus «Admiralsgården» i Porsgrunn er også bevart.
I 1824 møtte han på Stortinget for Bratsberg amt.
Etter hvert trakk Fabricius seg tilbake fra aktiv tjeneste. I 1831 søkte han avskjed, men også denne gangen ble det avslått, og først i 1836 – 78 år gammel – kunne han trekke seg endelig tilbake.
På Fredriksvern står det en bauta (reist 17. mai 1914) over Sjødefensionens fire eidsvollsmenn. Hans gravsted fantes på Østre Porsgrunn kirkegård, men ble fjernet av entreprenøren ved rydding på kirketomta.


== Referanser ==


== Litteratur ==
Anders Bjønnes m.fl. (redaktører): Eidsvollsmennene – Hvem var de? Norsk Slektshistorisk Forening, Oslo 2014, med hans aner og andre slektsopplysninger, samt bilde med beskrivelse av hans segl med hans slektsvåpen på Grunnloven av 17. mai 1814
Jørn Holme (redaktør): De kom fra alle kanter – eidsvollsmennene og deres hus, Oslo 2014 s. 240 flg.


== Eksterne lenker ==
(en) Jens Schow Fabricius – kategori av bilder, video eller lyd på Commons 
(no) Jens Schow Fabricius hos Norsk senter for forskningsdata 
(no) Fabricius' avskjedstale på Eidsvoll
(da) Om Jens Schow Fabricius, fra Dansk biografisk Lexikon
Floby

Floby er et tettsted i Falköping kommune i Västra Götalands län i landskapet Västergötland i  Sverige. I 2010 hadde tettstedet 1 499 innbyggere.


== Referanser ==
Varese Ligure

Varese Ligure (ligurisk: Vaeise) er en kommune i Provinsen La Spezia i den italienske regionen Liguria. Den ligger omkring 50 km. øst for Genova og omkring 35 km. nordvest for La Spezia. Kommunen har 2 254 innbyggere (2004).
Varese Ligure grenser til kommunene Albareto, Borzonasca, Carro, Maissana, Ne, Sesta Godano og Tornolo.


== Referanser ==


== Eksterne lenker ==
Offisielt nettsted 
(en) Varese Ligure – kategori av bilder, video eller lyd på Commons 
(en) Varese Ligure – galleri av bilder, video eller lyd på Commons
Terrorangrepet i Farah 15. mai 2008

Terrorangrepet i Farah 15. mai 2008 skjedde da en selvmordsbombe eksploderte i Gereshk distriktet i Helmand-provinsen i Afghanistan.


== Bakgrunn ==
Helmand er et område i Afghanistan der Taliban den senere tiden har slåss hardt mot de allierte styrkene som er i området. Gruppen hadde økt antallet med selvmordsangrep og veibomber de siste månedene i 2007 og 2008 i forsøk på å presse utenlandske NATO-styrker ut av landet. Farah som ligger nord for Helmand-provinsen har også blitt rammet av flere terrorangrep, da rettet mot afghanske militære og politi.


== Angrepet ==
En selvmordsbomber, utkledd som en afghanske kvinne i burka, sprengte seg selv i luften ved en politistasjon ved en basar i en by i Farah-provinsen.


=== Skader ===
16 mennesker ble drept i angrepet og 22 ble skadet. Fire av de drepte var politifolk, og også kvinner og barn skal ha vært blant de drepte og skadde.


== Ansvar ==
En talsmann for Taliban sa at det var en av deres selvmordsbombere som stod bak angrepet. Talsmannen sa også at selvmordsbomberen, selv om kledd i burka, var en mann.


== Se også ==
Operasjon Enduring Freedom
Krigen mot terror


== Referanser ==
Stenstorp

Stenstorp er et tettsted i Falköping kommune i Västra Götalands län i landskapet Västergötland i Sverige. Det ligger cirka 17 kilometer nordøst for Falköping. I 2010 hadde tettstedet 1 668 innbyggere.


== Referanser ==
Armédepartementet

Armédepartementet var tidligere et departement i den norske statsforvaltninga.
Under Christian Frederiks styre i 1814 var forsvarssaker ikke til behandling i statsrådet. Det var for slike saker oppretta et kommisariatskollegium og en kommisariatskommisjon. Etter at unionen med Sverige var inngått, blei det 30. november 1814 vedtatt ei ny departementsorganisering. I denne blei forsvarssaker lagt til 6. departement («Det militaire Departement»). Dette gjaldt krigsadministrasjonen, hæren, marinen og festningsverkene. Dessuten var fyr-, los- og merkevesenet plassert her.
Den 31. mars 1815 blei det oppretta et 7. departement. Hit blei marine og kystadministrasjon overført. Departementet fikk det daglige navn Marinedepartementet, mens 6. departement nå fikk betegnelsen Armédepartementet.
Fra 1. januar 1819 fikk Norge igjen ny departementsordning. Det blei da ikke lenger brukt nummerbetegnelser. Forsvarsstyrkene blei  administrert av Departementet for landmilitæretaten og Departementet for sjømilitæretaten, men de gamle kortnavna var fortsatt i bruk. Fra 1. januar 1846 blei de offisielle navna Departementet for armeen og Departementet for marinen.
Den 1. september 1885 blei de to departementa slått sammen til Forsvarsdepartementet.


== Kilder ==
Det Norske statsråd 1814-1945. [Oslo]: Statsministerens kontor. 1996. ISBN 8299384001.
Jonslund

Jonslund er et tettsted i Essunga kommune i Västra Götalands län i landskapet Västergötland i Sverige. I 2010 hadde tettstedet 293 innbyggere.


== Referanser ==
Främmestad

Främmestad er et tettsted i Essunga kommune i Västra Götalands län i landskapet Västergötland i Sverige. I 2010 hadde tettstedet 393 innbyggere.


== Referanser ==
Tosseryd

Tosseryd er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 223 innbyggere.


== Referanser ==
Bredared

Bredared er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 227 innbyggere.


== Referanser ==
Kinnarumma

Kinnarumma er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 253 innbyggere.


== Referanser ==
Bosnäs

Bosnäs er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 308 innbyggere.


== Referanser ==
Vitim

Vitim (russisk: Витим) er ei sideelv til Lena. 
Vitim har sine kilder øst for Bajkalsjøen. Den er 1978 km lang med et nedslagsfelt på 225 000 km², og renner nordover gjennom Transbajkal-fjellene og byen Bodajbo. Vitim er seilbar oppstrøms fra Bodajbo til samløpet med Lena, vest for Lensk.
Baissa, en kjent lokalitet for fossile insekter, ligger på Vitims venstre bredd.


== Vitim-hendelsen ==

25. september 2002 inntraff en mystisk hendelse i Vitims nedslagsfelt, nær byen Bodajbo. Hendelsen ble sannsynligvis forårsaket av en bolid eller en komet. Hendelsen var bemerkelsesverdig lik Tunguska-hendelsen.
Äspered

Äspered er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 287 innbyggere.


== Referanser ==
Hedared

Hedared er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 353 innbyggere.


== Referanser ==
Dannike

Dannike er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 369 innbyggere.


== Referanser ==
Borgstena

Borgstena er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 386 innbyggere.


== Referanser ==
Rångedala

Rångedala er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 392 innbyggere.


== Referanser ==
Aplared

Aplared er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 465 innbyggere.


== Referanser ==
Sandhult

Sandhult er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 608 innbyggere.


== Referanser ==
Frufällan

Frufällan er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 917 innbyggere.


== Referanser ==
Målsryd

Målsryd er et tettsted i Borås kommune i Västra Götalands län i landskapet Västergötland i Sverige. Målsryd ligger cirka ni kilometer sørøst for Borås. I 2010 hadde tettstedet 907 innbyggere.


== Referanser ==
Rydboholm

Rydboholm er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 1 023 innbyggere.


== Referanser ==
Gånghester

Gånghester er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 1 526 innbyggere.


== Referanser ==
Sjömarken

Sjömarken er et tettsted i Borås kommune i Västra Götalands län i landskapet Västergötland i Sverige. Det ligger cirka fem kilometer vest for Borås. I 2010 hadde tettstedet 2 829 innbyggere.


== Referanser ==
Sandared

Sandared er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 3 160 innbyggere.


== Referanser ==
Dalsjöfors

Dalsjöfors er et tettsted i Borås kommune i Västra Götalands län i landskapet Västergötland i Sverige. Dalsjöfors ligger cirka 13 kilometer øst for Borås. I 2010 hadde tettstedet 3 362 innbyggere.


== Referanser ==
«Thor» (hjelpekrysser) (1940–1942)

«Thor» var en tysk hjelpekrysser.
Hun ble opprinnelig bygget som fraktskipet TS «Santa Cruz», men ble overtatt av den tyske marinen, bygget om til hjelpekrysser, og ble operativ 30. november 1939.
Hun hadde en hovedbestykning som bestod av seks 15 cm kanoner, hentet fra slagskip av «Deutschland»-klassen. I tillegg var hun utstyrt med en 37 mm kanon, to 2×20 mm maskinkanoner og to doble 533 mm torpedoutskytningsrør. Hun opererte også et sjøfly.
«Thor» foretok to tokt under den andre verdenskrig hvor hun senket eller kapret til sammen 22 skip, tolv under det først og ti under det andre. Hun gikk selv tapt da støtteskipet «Uchermark», som hun lå fortøyd ved siden av, eksploderte mens de lå i havn i Yokohama 30. november 1942.


== Litteratur ==
Roger Chesneau, red. (2006). All the World's Fighting Ships 1922-1946. London: Conway Maritime Press. s. 247. ISBN 0-85177-146-7.
Viskafors

Viskafors er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 3 790 innbyggere.Viskafors har fått sitt navn etter elven Viskan.


== Referanser ==
Fristad (Västergötland)

Fristad er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 4 924 innbyggere.


== Referanser ==
Hultafors

Hultafors er et tettsted i Bollebygd kommune i Västra Götalands län i landskapet Västergötland i Sverige. I 2010 hadde tettstedet 227 innbyggere.Hultafors ligger ved den gamle ferdselsveien mellom Borås og Göteborg, lengst øst i Bollebygd kommune. Stedet fikk jernbanestasjon i 1894. I 1908 ble det bygget et kursted her. Det gikk konkurs, og adventistene etablerte stiftelsen «Samfundet Sanningens Härold» som kjøpte det slottslignende anlegget, som gjorde sitt til at trafikken på jernbanen ble holdt oppe. Men i 1971 ble stasjonen ubemannet og i 1986 ville SJ rive bygningen. Men den ble overtatt av bygden og fredet.


== Se også ==
Hultafors AB
Hultafors Group AB


== Referanser ==


== Litteratur ==
Kurt Olson: Gränser och grannar kring Bollebygds härad 1999 ISBN 91-630-8707-3
Kurt Olson: By-skomakarn i Hultafors
Kurt Olson: Inte bara tumstockar & hälsobad : En krönika om Hultafors och Olsfors


== Eksterne lenker ==
Informasjonsside om Hultafors
Töllsjö

Töllsjö er et tettsted i Bollebygd kommune i Västra Götalands län i landskapet Västergötland i Sverige. I 2010 hadde tettstedet 369 innbyggere.


== Referanser ==
Olsfors

Olsfors er et tettsted i Bollebygd kommune i Västra Götalands län i landskapet Västergötland i Sverige. I 2010 hadde tettstedet 623 innbyggere.


== Referanser ==
Amtrak

Amtrak er merkevarenavnet til det statlige National Railroad Passenger Corporation (NRPC) – USAs største jernbaneselskap. Selskapet ble organisert i 1971 og har linjenett og passasjer- og godstransport over hele landet, samt i de canadiske storbyområdene Vancouver, Toronto og Montréal.
USAs regjering eier alle de stemmeberettigede aksjene i selskapet, og styret utnevnes av presidenten og godkjennes av Senatet. Amtrak har 33 800 km jernbanelinjer mellom 500 destinasjoner i 46 amerikanske delstater. Den mest trafikkerte strekningen er Nordøstkorridoren mellom Boston, New York, Philadelphia og Washington D.C., som blant annet betjenest av høyhastighetstoget Acela Express.
Amtrak ble grunnlagt som et svar på konstant fallende passasjertall i private jernbaneselskaper fra 1920-årene til 1970. Et kortvarig, men sterkt oppsving under andre verdenskrig hindret ikke personbilens fulle gjennombrudd på 1950-tallet, og senere konkurranse fra flytrafikk. 
Amtrak ble dannet som et direkte svar og mottiltak mot nedgangen i togtrafikken, gjennom loven Rail Passenger Service Act i 1970, godkjent av president Richard Nixon. Amtrak ble bygd opp ved at morselskapet NRPC tilbød overtakelse av private togselskaper landet over. Den tidligere marineministeren William Graham Claytor Jr. ledet selskapet i de elleve årene som fulgte en periode med svake resultater i Carter-perioden 1977–81. Selskapet har lidd under sviktende finansiering og arbeidskonflikter, men har de siste årene fått et oppsving med årlige passasjertall på over 25 millioner. I budsjettåret 2013 (oktober 2012 til september 2013) var antall reisende nærmere 31,6 millioner, noe som var ny passasjerrekord for Amtrak.


== Prioritet over godstog ==
En stadig kilde til forsinkelser på Amtraks tog har vært at de ulike private jernbaneselskapene som eier sporene har gitt sine egne (og andres) godstog høyere prioritet enn Amtraks passasjertog. I en lov vedtatt i 2008, skulle Amtrak og Federal Railroad Administration (FRA) utarbeide bransjestandarder som skulle gi passasjertogene prioritet over godstogene på privateide linjer. Godstogene er en større inntektskilde enn Amtraks passasjertog, og de privateide jernbaneselskapene protesterte og hevdet at Amtrak burde betraktes som en privat aktør som ikke kunne regulere den frie konkurransen i markedet. En føderal domstol ga de private jernbaneselskapene medhold, men 9. mars 2015 ble denne kjennelsen satt til side av USAs høyesterett med begrunnelsen at Amtrak var å betrakte som et regjerings-organ med føderal styringsrett.


== Se også ==
Amtrak Police Department


== Referanser ==


== Eksterne lenker ==
(en) Offisielt nettsted 
(en) Amtrak – kategori av bilder, video eller lyd på Commons 
Amtrak Route Atlas (Flash)
Amtrak Cascades Corridor
Amtrak Capitol Corridor
Amtrak California
Amtrak Michigan Services
Tania Longe

Tania Longe (født 4. april 1974) er en norsk tidligere friidrettsutøver og siden praktiserende massasjeterapeut blant annet som ansatt hos Olympiatoppen som gir henne oppdrag med ulike landslag. Hun drev mangekamp og er per 1. januar 2022 nummer 12 i sjukamp gjennom alle tider i Norge.


== Karriere som massør ==
Longe utdannet seg som massør og siden massasjeterapeut med fordypning innen nakke og skuldre. Hun holder også kurs innen behandlingsmetoden MTT Muscle tissue training, eller muskelterapi. Hun jobbet noen år ved Klinikk for alle på Majorstua før hun startet for seg selv. Hun er siden ansatt ved behandlingsklinikken Studioday.I 2008 hadde ishockeylandslagets massør, Jon Aase, pappapermisjon under Ishockey-VM i Canada. Longe ble da med som vikarierende massør. Med sin idrettsbakgrunn og er Longe ansatt på deltid ved Olympiatoppen som massasjeterapeut for ulike landslag. Hun har hatt en rekke oppdrag under samlinger og mesterskap. Som massør for Norges kvinnelandslag i håndball under Sommer-OL 2008, Sommer-OL 2016 og Sommer-OL 2020, ble Longe delaktig i lagets OL-gull og to OL-bronser.


== Idrettskarriere ==
Longe var et allsidig friidrettstalent og begynte tidlig med friidrett. Hun representerte Fredrikstad Idrettsforening, en klubb som hadde et sterkt friidrettsmiljø. 
Fra 1995 til 1997 flyttet Longe til University of Michigan i Ann Arbor og konkurrerte for universitetets friidrettslag. Under et Big 10-mesterskap i Illinois i 1997 hoppet hun 6,60 meter i lengde, fire centimeter over den gjeldende norske rekorden til Berit Berthelsen, men resultatet ble underkjent som norsk rekord på grunn av for mye medvind. Resultatet er derimot gjeldende bestenotering ved Universitetet i Michigan (per 2015). Hun hadde i tillegg skolerekorder i lengdehopp, tresteg og femkamp (innendørs), samt tresteg og syvkamp utendørs. Lengdeseieren i Big 10-mesterskapet ble en av ni seiere for Longe. Longe ble i 2015 inkludert i University of Michigan - Women's Track and Field Hall of Fame


== Familie ==
Tania Longe er datter av den britiske mangekjemperen Clive Longe (1939-1986). Han var født i Britisk Guyana, og konkurrerte for Storbritannia under Sommer-OL 1968 i Mexico by hvor han ble nummer 13 i tikamp. Faren tok sitt liv under dramatiske omstendigheter i 1986 mens han var landslagstrener for friidrett på Barbados. Tania og søsteren vokste opp hos sin fostermor Mariann i Fredrikstad, men har hatt hele tiden hatt kontakt med Longe-familen bosatt i Canada.


=== NM-medaljer ===
Longe har 20 NM-medaljer, hvorav 9 er NM-titler, fordelt på fem øvelser.


=== Personlige rekorder ===
Oppdatert per 1. januar 2022


== Referanser ==


== Eksterne lenker ==
friidrett.no sider med alle tiders lister i Norge
Globitel

Globitel er et industriselskap i Jordan som produserer teleutstyr og nettverksløsninger for GSM, UMTS og ulike mobil- og audiovisuelle standarder. Selskapet leverer særlig til teleselskaper i Midtøsten og Afrika. 


== Eksterne lenker ==
Offisielt nettsted
Akufen

Akufen er artistnavnet til Marc Leclair, en kanadisk elektronisk musiker. Leclairs musikk blir ofte beskrevet som minimal house, minimal techno, glitch, click hop eller microhouse. Pseudonymet Akufen kommer fra det franske ordet acouphène, som betyr tinnitus.
Hans første albumutgivelse My Way fra 2002 introduserte hans konsept mikrosampling, en måte å bruke små klipp han hadde tatt opp fra radiosendinger og brukt de som et instrument. Opptakene inkluderte bl.a stemmer, deler av sanger og en del uidentifiserbare lyder.


== Albumliste ==


=== Som Akufen ===
2002 My Way
2004 Fabric 17 (mixalbum)
2004 Blu TribunL (med Freeform og The Rip-Off Artist)


=== Som Marc Leclair ===
2006 Musique pour 3 Femmes Enceintes


== Referanser ==


== Eksterne lenker ==
Side på Discogs
Glonav

Glonav Inc er et amerikansk teknologiselskap lokalisert i Newport Beach, California. Selskapet har mer enn 20 års erfaring som utvikler og produsent av semikonduktorer til GPS-utstyr og ulike mobile og trådløse lokasjonsapparater. Selskapet utvikler også teknologi for satellittmarkedet.


== Eksterne lenker ==
Glonav Inc hjemmeside
WiMedia Alliance

WiMedia Alliance er en global organisasjon som arbeider for utvikling og utbredelse av ultra-bredbånd (Ultra Wideband, UWB) med kapasiteter over 480 MB per sekund. Organisasjonen arbeider for å standardisere og utvikle standarder for både fast, trådløst og mobilt ultra-bredbånd, og samarbeider tett med globale organisasjoner for aktører andre steder i telekom-verdikjeden.
Medlemsselskapene inkluderer Sony, Samsung, Nokia, Intel, HP, Alereon, m.fl. Hovedkontoret ligger i San Ramon i California, USA.


== Eksterne lenker ==
Offisielt nettsted
Oljokma

Oljokma (russisk: Олёкма) er ei sideelv til Lena i det østlige Sibir i Russland. Den er rundt 1 436 km lang, med et nedbørfelt på 210 000 km².
Oljokmas kilder ligger i de sørlige delene av Jablonovyjfjellene, vest for Mogotsja. Den renner nordover gjennom ubebodde områder før den munner ut i Lena nær Oljokminsk.


== Referanser ==
Bjørheimsbygd

Bjørheimsbygd (også kalt Bjøreimsbygd) ligger i Strand kommune i Rogaland. Riksvei 13 (Ryfylkeveien) går gjennom bygden.
Lande- og seilingsmerket Bjørheimskjeften som blir dannet av fjellene Holtaheia og Reinanuten ligger i østre del av bygden. I bygden finner man også «Glasskjellaren», leirstedet Vaulali, og på gården Vaula drives en stor juletreproduksjon. Terrengsyklist Gunn-Rita Dahle og politiker Hadia Tajik er født og oppvokst i Bjørheimsbygd. Gothic metal-vokalist Jan Kenneth Barkved også vokst opp i Bjørheimsbygd. Ole André Vadla Ravnås, som i 2020 ble anerkjent av Forbes for å være blant de 20 beste hackerene i verden, er også oppvokst i Bjørheimsbygd.
Ultrabredbånd

Ultrabredbånd (engelsk: ultra-wideband, UWB) er betegnelsen på en radioteknologi som opererer med en veldig høy båndbredde (over 500 MHz). Teknologien kan brukes til rask overføring av data, avbildning og lokaliseringssystemer. For eksempel er den trådløse standarden av USB basert på denne teknologien.Flere aktører jobber med produkter basert på denne teknologien. Blant annet utvikler det norske selskapet Novelda AS radarteknologi basert på ultrabredbånd.Organisasjonen WiMedia Alliance organiserer selskaper og forskningsmiljøer som utvikler ultrabredbånd.


== Referanser ==
Infineon Technologies

Infineon Technologies AG er et tysk IT-selskap som produserer halvlederkomponenter, programvare og systemer  for energieffektivisering, fast og mobil telekommunikasjon, samt løsninger for sikkerhetsindustrien. Det ble dannet i april 1999 da halvlederproduksjonen i Siemens AG ble spunnet ut og organisert i et eget selskap. Infineon var representert i Norge gjennom eierskapet av Sensonor fra 2003 til 2009.
Hovedproduktet er integrerte kretser for minnekomponenter, andre elektroniske komponenter, og styringssystemer. Selskapet produserer også mikroprosessorer og smartkortteknologi.
Selskapet har hovedkvarter i forstaden Neubiberg utenfor München, og hadde 46 700 ansatte (per 2020) – hvorav rundt 6 000 innen forskning og utvikling.
1. mai 2006 ble minnebrikke-produksjonen skilt ut i et eget selskap – Qimonda AG – som har 13 500 ansatte internasjonalt.


== Eksterne lenker ==
(de) Offisielt nettsted 
(de) Offisielt nettsted 
(en) Infineon – kategori av bilder, video eller lyd på Commons